MNR GERBER
Agbare, daar was nie veel daardie tyd van die nag nie, dit was op 'n Donderdagaand.  Ek kan miskien net bietjie meer duidelikheid gee.  Op 'n Donderdagaand pak hulle salaris loonpakkies op ons persele om Vrydagoggend uit te gaan vir aflewering.  So onder in hierdie area is daar die wag wat in 'n beskermde area sit wat die deure en al die slotte monitor en dan twee wagte, een of twee wagte wat in die kluisarea werk, wat die geldtrommels ontvang wat met 'n skag afkom van die eerstevloer af nadat dit opgemaak is in betaalpakkies.  So op die meeste kon daar seker drie, vier mense onder in hierdie kluisarea gewees het en dit was dan ook later ons inligting dat Samuel wat nie op diens was nie daardie nag daar gewees het om te kuier by die man wat in hierdie area gewerk het, soos wat hulle ook later omgeruil het toe Samuel uitgegaan het die nag toe ek hom gaan soek het.